Държавен вестник, бр. 30, 2014 г., стр. 13

БРОЙ  30	
Д Ъ Р Ж А В Е Н  В Е С Т Н И К 	
СТР.  13  
настоява да получи писмена декларация в 
този смисъл, подписана или потвърдена от 
пациента.
6. Всяка участваща в конфликта страна 
поддържа медицинско досие относно всяко 
даряване на кръв за преливане или на кожа 
за присаждане от лица, посочени в параграф 
1, ако това даряване е извършено под отго­
ворността на тази страна. Освен това всяка 
участваща в конфликта страна полага усилия 
да поддържа досие за всички медицински 
процедури, осъществени по отношение на 
лица, които са интернирани, задържани или 
по друг начин лишени от свобода, в резултат 
на ситуация, посочена в член 1. Тези досиета 
са на разположение по всяко време за про­
верка от страна на държавата-покровителка.
Член 12 – Закрила на санитарните форми­
рования
1. Санитарните формирования се зачитат и 
закрилят по всяко време и не могат да бъдат 
обект на нападение.
2. Параграф 1 се прилага спрямо цивилни 
санитарни формирования, при условие че те:
а) принадлежат към една от участващите 
в конфликта страни;
b) са признати и упълномощени от ком­
петентните власти на една от участващите в 
конфликта страни, или
c) са упълномощени в съответствие с член 9, 
параграф 2 от този Протокол или с член 27 
от Първата конвенция.
3. Участващите в конфликта страни се 
приканват да се уведомят взаимно за мес­
тонахождението на техните стационарни 
санитарни формирования. Липсата на такова 
уведомление не освобождава никоя от страните 
от задължението да съблюдава разпоредбите 
на параграф 1.
4. При никакви обстоятелства санитарните 
формирования не се използват за опити за 
предпазване на военни обекти от нападение. 
Винаги когато това е възможно, участващите 
в конфликта страни гарантират такова разпо­
ложение на санитарните формирования, при 
което нападенията срещу военни обекти да 
не застрашават тяхната безопасност.
Член 13 – Преустановяване на закрилата 
на цивилни санитарни формирования
1. Закрилата, на която имат право ци­
вилните санитарни формирования, може да 
бъде прекратена само ако те се използват за 
извършването на действия във вреда на про­
тивника извън хуманитарните им задължения. 
Закрилата обаче може да бъде прекратена само 
след отправянето на предупреждение, което 
определя при всички подходящи случаи разу­
мен срок, и след като това предупреждение 
не е дало резултат.
2. Не се считат за действия във вреда на 
противника:
а) наличието у персонала на санитарно­
то формирование на леко лично оръжие за 
самоотбрана или за защита на ранените и 
болните, за които носи отговорност;
b) охраняването на санитарното формирова­
ние от караул или от часовои или от конвой;
c) наличието в санитарното формирова­
ние на малки оръжия и боеприпаси, които 
са иззети от ранените и болните и още не са 
предадени в съответната служба;
d) присъствието в санитарното формиро­
вание по медицински съображения на лица 
от състава на въоръжените сили или други 
комбатанти (бойци).
Член 14 – Ограничения при реквизирането 
на цивилни санитарни формирования
1. Държавата-окупатор е задължена да 
гарантира, че медицинските потребности на 
цивилното население в окупираната територия 
продължават да бъдат задоволявани.
2. Държавата-окупатор следователно не 
може да реквизира цивилни санитарни фор­
мирования, тяхното оборудване, материална 
част или персонала, докато тези ресурси са 
необходими за осигуряването на адекватно 
медицинско обслужване на цивилното насе­
ление и за продължаване на медицинските 
грижи за ранените и болните, които вече са 
настанени за лечение.
3. При условие че продължи да спазва 
основното правило, изложено в параграф 2, 
държавата-окупатор може да реквизира тези 
ресурси с уговорката за съблюдаване на след­
ните специфични условия:
а) ако тези ресурси са необходими за оказ­
ването на адекватно и неотложно медицинско 
лечение на ранените и болните лица от състава 
на въоръжените сили на държавата-окупатор 
или на военнопленници;
b) ако реквизицията продължи само докато 
съществува такава необходимост, и
c) ако незабавно бъдат постигнати дого­
ворености за продължаване задоволяването 
на засегнатите от реквизицията медицински 
потребности на цивилното население, както 
и тези на ранените и болните, които са били 
настанени за лечение.
Член 15 – Закрила на цивилния санитарeн 
и богослужебен персонал
1. Цивилният санитарен персонал се зачита 
и закриля.